CELEX: 62018CN0783
Language: bg
Date: 2018-12-12 00:00:00
Title: Дело C-783/18 P: Жалба, подадена на 12 декември 2018 г. от Службата на Европейския съюз за интелектуална собственост срещу решението на Общия съд (шести състав), постановено на 3 октомври 2018 г. по дело T-313/17 — Wajos GmbH/ Служба на Европейския съюз за интелектуална собственост

25.3.2019   
            
            
               BG
            
            
               Официален вестник на Европейския съюз
            
            
               C 112/22
            
         
      Жалба, подадена на 12 декември 2018 г. от Службата на Европейския съюз за интелектуална собственост срещу решението на Общия съд (шести състав), постановено на 3 октомври 2018 г. по дело T-313/17 — Wajos GmbH/ Служба на Европейския съюз за интелектуална собственост
      (Дело C-783/18 P)
      (2019/C 112/27)
      Език на производството: немски
      
         Страни
      
      
         Жалбоподател: Служба на Европейския съюз за интелектуална собственост (EUIPO)
      
         Друга страна в производството: Wajos GmbH
      
         Искания на жалбоподателя
      
      
                  —
               
               
                  да се отмени обжалваното решение,
               
            
                  —
               
               
                  да се осъди Wajos GmbH да заплати направените от EUIPO съдебни разноски.
               
            
         Основания и основни доводи
      
      Според EUIPO обжалваното решение нарушава член 7, параграф 1, буква б) от Регламент (ЕО) № 207/2009 (1). Общият съд е използвал погрешен критерий за преценката на отличителния характер на спорната марка, не е направил проверка на релевантните критерии и е приложил неправилни критерии за проверка.
      Освен това обжалваното решение нарушава член 36 и член 53, параграф 1 от Статута на Съда на Европейския съюз, тъй като нито жалбоподателят нито Съдът имат възможност да разберат мотивите, въз основа на които Общият съд е достигнал до изводите си в диспозитива на решението, че формата на спорната марка има „изключителен характер с оглед на обичайното в съответния сектор“.
      
         (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, 2009 г., стр. 1).